Recipharm

Recipharm AB er et svensk selskap som produserer legemidler, grunnlagt i 1995 som Recip. Det har produksjon i ti land, i Sverige i blant annet Solna, Strängnäs, Karlskoga og Uppsala.

Beskrivelse
Selskapet har sine røtter i selskapet Pharmacia. En av Pharmacias tablettfabrikker i Årsta i Stockholm skulle i 1995 nedlegges på grunn av en beslutning om utflytting av tablettproduksjon til Italia. Thomas Eldered, som var fabrikksjef på anlegget, og Lars Backsell, som var sjef for Pharmacias egenvernsavdeling, gjennomførte en såkalt «management buyout». De grunnla Recip med 140 medarbeidere og med Apoteksbolaget som fremste kunde.

Årene 1998–2004 ble det ervervet ytterligere tre fabrikkanlegg i Sverige. I 2001 ble varemerket Recipharm tatt i bruk for kontraktsproduksjon. Fra 2007 ble produksjonen konsentrert til kontraktsproduksjon og de egne produktene solgt ut. Selskapet endret navn til Recipharm. 

I 2007 kjøpte man den første fabrikken utenfor Sverige, i Monts i Frankrike, og senere fulgte kjøp i blant annet Storbritannia, Frankrike, Sveits og Spania. Et flertall av kjøpene var av nedleggingstruede anlegg.

Produksjonsanlegg (pr. 2020)
Selskapet oppgir på sine nettsider i desember 2020 de følgende steder:
Frankrike: Fontaine, Kaysersberg, Monts, Pessac
India: Bengaluru, Karnal / Paonta Sahib
Israel: Ness Ziona
Italia: Brescia, Lainate, Masate, Paderno Dugnano, Pianezza
Portugal: Odivelas, Queluz
Spania: Parets, Leganés
Sverige: Höganäs, Stockholm (HQ), Karlskoga, Solna, Strängnäs, Uppsala, Uppsala Development
Storbritannia: Ashton, Cramlington, Holmes Chapel, Queenborough,  King's Lynn
Tyskland: Monheim, Wasserburg, Zwickau
USA: Research Triangle Park i Morrisville (Nord-Carolina)

Koronavaksine
Recipharm tegnet i november 2020 en avtale med Moderna om produksjon av Modernas koronavaksine mRNA-1273 for utenomamerikanske markeder.

Referanser

Eksterne lenker
Recipharms nettside

Svenske farmasøytiske selskaper
Stockholm
Etableringer i 1995
Koronavirus vaksinearbeid
Vaksineprodusenter